Tolong jelaskan mengenai Sekolah Menengah Sains Tuanku Syed Putra dalam bahasa melayu

Sekolah Menengah (Sains) Tuanku Syed Putra atau nama ringkasnya SM (Sains) Tuanku Syed Putra, merupakan sebuah Sekolah menengah sains yang terletak di Jln Behor Pulai, 01000 Kangar. Sekolah ini terletak di negeri Perlis yang bersempadan negeri Kedah di bahagian selatan dan wilayah Satun, Thailand di bahagian utara. Kini, sekolah ini lebih dikenali sebagai SYED PUTRA. Persatuan Alumni dikenali  ASPUTRA.

Pada 2009, Sekolah Menengah (Sains) Tuanku Syed Putra memiliki 317 pelajar lelaki dan 230 pelajar perempuan, menjadikan jumlah keseluruhan murid seramai 547 orang. Ia mempunyai seramai 69 orang guru. Namun, bilangan pelajar yang direkodkan menurun kepada 393 orang pada 2019.

Sekolah Menengah Sains Tuanku Syed Putra diasaskan pada tahun 1973, dengan nama Sekolah Menengah Sains Perlis. Semua pelajar SMSPs. telah menumpang belajar di Sekolah Menengah Derma, Kangar dengan Penyelia yang pertamanya ialah Mr. B.P. Chopra dan Penolong Kanan En. Othman bin Mat. Pada bulan Jun 1974, semua warga SMSPs. telah berpindah ke bangunan baru di Behor Pulai. Penyelia SMSPs. pada waktu itu ialah En. Othman bin Mat dan Pen. Kanannya En. Baharom bin Mohamad. Seterusnya Pengetua SMSPs. yang pertama dilantik untuk menerajui SMSPs. ialah En. Abd. Rahim bin Abd. Majid iaitu pada bulan September 1974. Pada tahun 2009 sekolah ini dipilih sebagai Sekolah Kluster Kecemerlangan kohort ketiga dalam kebitaraan m-sains dan pelancongan. Pada 25 Januari 2012, Sekolah Menengah Sains Tuanku Syed Putra dipilih sebagai salah sebuah Sekolah Berprestasi Tinggi kohort pertama setelah memenuhi kriteria tertentu seperti pencapaian akademik, kekuatan alumni, program pengantarabangsaan serta jaringan dan jalinan. Sekolah ini merupakan sekolah yang terbaik di Perlis dan merupakan antara sekolah yang terbaik di Malaysia berdasarkan rekod pencapaiannya.